runetrust/blame-folketinget-dk huggingface dataset:
Pernille Rosenkrantz-Theil (EL), 2003-05-20:
På den anden side fremgår det også af betænkningen, at opbakningen til forslaget ud over regeringspartierne hænger sammen med en opbakning til Enhedslistens ændringsforslag om at gøre Institut for Menneskerettigheder til et klageorgan i forbindelse med forskelsbehandling på arbejdsmarkedet.
Kim Edberg Andersen (NB), 2023-12-07:
Så vi synes, at vi skal fæstne det bredt i Folketinget og få en tillid til, at den undersøgelse så rent faktisk også kommer, tilbage, altså sådan bredt demokratisk, så de mennesker, der har stemt på en, er enige om, at det er en god undersøgelse, og så Kim også er fri for at undersøge sig selv for det.
Eyvind Vesselbo (V), 2013-04-30:
Men det kunne jo være, at der var noget, vi var enige om, så det, jeg godt kunne tænke mig, var at høre: Er ordføreren enig i Venstres synspunkt om, at en meget lille del af satspuljen, som den udmøntes i øjeblikket, kommer ud til de udsatte grupper – altså en meget, meget lille del?
Thor Pedersen (V), 2007-04-17:
Så mit bedste råd til alt det her er, at man skal indstille sig på noget, man ved, ligesom mit svar til hr. Bjarne Laustsens spørgsmål om, hvorvidt lønvilkårene var opad- eller nedadgående for visse ansatte, var, at man skal tage udgangspunkt i det, man ved.
Charlotte Dyremose (KF), 2009-05-06:
Jeg synes, det er en meget spændende måde at gøre tingene på, og jeg må sige, at jeg tror, hr. Jesper Langballe har fat i noget fuldstændig rigtigt, når han spørger til, om det handler om, at man undgår en høring ved at fremsætte det som et lovforslag og ikke som et beslutningsforslag, som jo ellers ville være fuldstændig almindelig procedure, hvis man ville tage tingene seriøst i folketingsarbejdet.
Mette Bock (LA), 2016-04-19:
Og så synes jeg faktisk, at vi, selv om vi har denne diskussion, og selv om vi har uenighed – og det er jo en legitim uenighed, fordi vi desværre ikke kan gå ind i et laboratorium og undersøge, om det er det ene eller det andet spor, som vil føre til den bedste løsning på lang sigt – har en forhåbning om, at vi sammen, når vi udsender de danske soldater, kan give fuld opbakning til dem og deres familier.
Lene Espersen (KF), 2009-12-08:
Jeg foreslår derfor, at der nedsættes en arbejdsgruppe, der inden for de næste 3-4 måneder skal redegøre for konsekvenserne, så et krav om installation af vandmålere i eksisterende byggeri kan udarbejdes på den bedst tænkelige måde, og utilsigtede konsekvenser undgås.
Elsebeth Gerner Nielsen (RV), 2001-05-15:
Men som vi har talt om tidligere, er der brug for et forøget driftstilskud på omkring 140 mio. kr. for at få økonomien for det nye opera- og musikhus til at hænge sammen, og vi har en aftale med Finansudvalget om, at staten bidrager med 100 mio. kr. og Københavns Kommune med 40 mio. kr. Hermed sluttede spørgsmålet.
Karen Hækkerup (S), 2014-05-13:
Hvornår er det, at det er i deres egenskab af bande- og rockerbandemedlem, hvornår er det bare en anden form for kriminalitet, og hvorfor er det, at ham, som kører for stærkt og hasarderet, skal have dobbelt straf, hvis han er medlem af en bande, men ikke skal have det,
Peter Skaarup (DF), 2007-01-25:
Der har Dansk Folkeparti med en 200 mio. kr. stor satsning i forbindelse med finansloven for 2007 faktisk ydet et væsentligt bidrag specielt til ældresektoren, og her understreger vi jo, at det er vigtigt, at der følger penge med til de dygtige mennesker, der arbejder ude på plejehjemmene, i omsorgen, så de får en påskønnelse for, at det arbejde er i orden, og at det arbejde er godt.
Stine Brix (EL), 2018-05-23:
Det er jo der, vi hører om fra både pårørende, sundhedspersonale, og patienter, at man oplever, at man ikke kan blive indlagt, selv om man har meget behov for det, fordi der ikke er plads, og at man oplever at blive udskrevet, før man rent faktisk er færdigbehandlet, fordi der ikke er plads.
Søren Søndergaard (EL), 2016-10-13:
... er en blandet aftale, hvor EU ikke har enekompetencen, bør det naturligvis være de nationale parlamenter, der er med inde over og godkender det, og ikke bare nogle folk, der er valgt nede i Europa-Parlamentet – altså for Danmarks vedkommende 13 ud af 751 medlemmer – der tager stilling til den sag, da det, når det er en blandet aftale, jo er en national kompetence også.
Pernille Vigsø Bagge (SF), 2015-04-09:
Desværre afviste Dansk Folkeparti og Venstre jo forslaget om at bruge moderate imamer til at afværge ekstremisme, men faktum er, at man har set, at det virker i Århus, hvor man har haft succes med f.eks. at forhindre flere unge i at rejse til Syrien for at deltage i borgerkrigen.
Johs. Poulsen (RV), 2006-05-03:
Og det vil under alle omstændigheder være sådan, at selv om man teoretisk forestillede sig, at nu tog man fat om samtlige landbrug fra i morgen og skulle miljøregulere dem med fremtidige miljøgodkendelser, så ville det ganske enkelt være en fysisk umulighed at komme igennem dem.
Troels Lund Poulsen (V), 2006-05-24:
Hvis vores støtte skal nytte noget og således også være med til at fremme formålet med den bilaterale del af det arabiske initiativ, nemlig at styrke Danmarks samarbejde med den arabiske verden og fremme igangværende reformprocesser, nytter det nemlig ikke noget at støtte nogle, der ikke ønsker vores hjælp og ikke ønsker den udvikling, som vi gerne vil fremme med initiativet.
Peter Christensen (V), 2011-05-18:
Der blev henvist til ligningsvejledningen, og der vil jeg bare for fuldstændighedens skyld sige, at det, der blev læst op, er fuldstændig korrekt, for så vidt angår gaver, men der er forskel på gaver og kontingent, og det skal bare med i hr. Thomas Jensens tanker.
Mads Rørvig (V), 2013-11-26:
Og SF's ordfører sagde jo, at hun er glad for lovforslaget, fordi det fremtidssikrer – det er jo sådan et mere positivt ord – at skatteministeren, uanset hvad der skulle ske på den internationale scene med skat, er dækket, at han har de beføjelser, der skal til.
Alex Ahrendtsen (DF), 2018-01-26:
Men mit spørgsmål skal egentlig bare være, om fru Pernille Schnoor anerkender, at det er Folketinget, ministeren og ministeriet, der har ansvaret i sidste ende for de enkelte uddannelsesinstitutioner, i og med at det er skatteyderne, der betaler, og der ikke bare er carte blanche til at gøre hvad som helst.
Dennis Flydtkjær (DF), 2012-03-27:
Så det kan godt være, at det lige nu ser ud til, at der kommer flere penge i kassen på det her, men jeg ser det på den måde, at vi egentlig bare har udlignet en skævvridning, som var blevet udnyttet i den her lov, netop fordi man solgte alle biler som leasingbiler.
Steen Gade (SF), 2015-03-10:
Det varer jo mange år, inden det suger lige så meget op, så det er jo noget med f.eks. antal hektar, som man planter mere end det, man fælder, for at tage den del af regnestykket med, og der er mange andre dele, ligesom bæredygtighedskriterier for os jo også handler om andet end energi.
Per Clausen (EL), 2011-05-12:
Med hensyn til Odense-Svendborg-banen kan man jo altid sige, at det er et sidebaneprojekt, men også sige, hvad det kunne bruges til, hvis man var i stand til at sikre en bedre og mere effektiv drift af tog på tognettet over Fyn, i Trekantområdet osv. i forhold til at reducere de trængselsproblemer, som nu er på motorvejene.
Jørn Dohrmann (DF), 2002-03-14:
Fra Dansk Folkepartis side er det også vigtigt, at man løbende ser på, hvad vi kan gøre for at skabe bedre forhold omkring vandindvindingsstederne i Danmark, og det er godt, at alle vil blive taget med i betragtning, når man laver en miljøvurdering - der tænker vi på industrien og på landbruget - og at man har nogle gode godkendelsesordninger for brug af pesticider og andre forureningsstoffer; det er også meget vigtigt, så man kan forebygge denne forurening.
Ole Stavad (S), 1999-05-27:
Jeg er også enig med hr. Kim Behnke i, at hvis ikke vi vedtog L 244 og dermed reparerede på den lov, som skal sikre, at afgiftslovgivningen også kan fungere under et elliberaliseret marked, så ville vi efterlade en fuldstændig uacceptabel retstilstand, som, hvis jeg må henvise til Kammeradvokatens notat, ville betyde, at vi hos varmeforbrugerne som udgangspunkt skulle opkræve ikke kun afgift af den brændsel, der anvendes til at producere varme, men også opkræve afgift på varmen af den brændsel, der anvendes til at producere el.
Bent Bøgsted (DF), 2009-04-22:
De fire målgrupper bliver fremover: unge ledige under 25 år uden forsørgerpligt, uden uddannelse og uden umiddelbare forudsætninger for at gennemføre en uddannelse; unge ledige under 25 år uden forsørgerpligt og uden uddannelse, men med forudsætninger for at gennemføre en uddannelse; unge under 25 år uden uddannelse med forsørgerpligt samt unge uden uddannelse mellem 25 og 30 år; den sidste gruppe er unge under 30 år med erhvervskompetencegivende uddannelse.
Tove Videbæk (KRF), 2002-01-29:
Som led i aftalen for finansloven 2001 blev det besluttet at gennemføre to undersøgelser om sygedagpengesagernes varighed, dels en undersøgelse af de sager, der forlænges ud over 52 uger, samt en analyse af omfanget af ventetider i forhold til tidligere aktiv opfølgning og dels en undersøgelse vedrørende kommunernes brug af den indførte forlængelsesmulighed.
Maria Durhuus (S), 2023-05-24:
Vi er i Socialdemokratiet bestemt ikke bange for at prøve ting af, men vi er meget, meget bange for at prøve en ting som legalisering af cannabis og salget heraf over en 5-årsperiode, for som jeg sagde indledningsvis i min tale, er cannabis svært potent i sin misbrugsprofil.
Lise von Seelen (S), 2007-09-06:
Det er ikke, fordi de skruer op for kvaliteten i kommunerne, men simpelt hen fordi de forsøger at forebygge, at de ældre får en dårligere pleje, at genoptræningen ikke kan finde sted, som de har planlagt det, at børnene ikke får den skolegang i de rammer, man ønsker sig, og at børnepasningen ikke taber enten i åbningstid eller i kvalitet, noget, jeg forstod ordføreren lagde meget vægt på.
Inge-Lene Ebdrup (V), 2002-04-25:
Især hæfter jeg mig ved, at forslagsstillernes beskrivelse af, hvilke fordele en konkurrencesituation giver, ikke kunne være skrevet bedre af nogen Venstremand mig bekendt. Venstre er enig i, at det er brugerne - her beboerne - der ved, hvor skoen trykker, og som har det bedste indblik i de helt individuelle, lokale forhold.
Marlene Harpsøe (DF), 2016-04-15:
Hvis det er rigtigt, at der er nogle kommuner i dag, der har en frihed til at ansætte personer i en børnehave til at være pædagoger eller lignende, som har anmærkninger i forhold til tidligere pædofilidomme, vil jeg sige, at så er der et eller andet galt med vores system, og det vil jeg i hvert fald personligt sikre at der bliver fulgt op på, for det synes jeg absolut ikke er i orden.
Jens Christian Lund (S), 2011-03-02:
Men først vil jeg her anden gang spørge: Kan ministeren ikke godt forstå, at hvis det bliver sådan, at tavshedspligten er noget, der sådan skal vurderes, betyder det, at nogle soldater siger, at de ikke vil gå til psykolog, fordi der bare kommer en eller anden minister eller auditør og siger, at de skal fortælle det?
Ole Løvig Simonsen (S), 1997-11-06:
Forslaget til lov om ændring af lov om almene boliger m.v. er fremsat den 29. oktober 1997, og det fremgår af forslagets bemærkninger, at ændringerne af styrings- og finansieringsreglerne som helhed er en udmøntning af den aftale om kommunernes økonomi for 1998, som regeringen har indgået med Kommunernes Landsforening.
Søren Krarup (DF), 2010-12-10:
Dette forslag til en indfødsretslov er ulovligt, fordi det sætter en FN-konvention over den danske grundlov, og derfor vil vi med vores ændringsforslag beskytte grundloven og Folketinget mod en praksis og et lovforslag, som betyder en ophævelse af den lovforståelse, der har eksisteret i Danmark siden den 5. juni 1849.
Lars Boje Mathiesen (NB), 2019-12-04:
Jeg vil gerne have, at ordføreren præciserer, hvor det konkret i selve beslutningsforslaget – og altså ikke under bemærkningerne og i eksempler og alt muligt andet, som er en omgang prosa, men i det, som vi beslutter, i det, som vi behandler her – står, at der er afgifter, som kræver finansiering.
Christina Egelund (M), 2023-11-15:
I forhold til den konkrete episode, som der også blev henvist til i spørgsmålet her, netop episoden fra Københavns Universitet i sidste uge, hvor en jurastuderende møder op og ser, at der er nogen, der har tegnet et hagekors på et whiteboard, er jeg glad for, at Københavns Universitet også entydigt har taget afstand fra det og fra andre former for ytringer af antisemitisme.
Carsten Bach (LA), 2019-01-11:
Jeg mener, at vi i langt højere grad bør være bekymret for de enorme mængder af billigt tøj og elektronik og jo så også legetøj, som danskerne i større og større grad køber direkte på ikkeeuropæiske hjemmesider og uden nogen som helst form for kontrol med indholdet i de pågældende produkter.
Helle Thorning-Schmidt (S), 2011-11-30:
Så jeg synes, at det er rigtig positivt, at virksomhederne har kvitteret positivt for vores energiudspil, for der er mange, der er klar over, at hvis vi f.eks. ikke gør noget for at få større overgang til vedvarende energi, vil det være sådan i de kommende år, at fossile brændstoffer bare vil blive dyrere og dyrere.
Ane Halsboe-Jørgensen (S), 2021-03-24:
Jeg tror faktisk, at vi i fællesskab har tændt det største lys af håb overhovedet ved i så høj grad at prioritere vores studerende på de videregående uddannelser i den genåbningsaftale, der er forhandlet i den her uge, og som jo er med spørgerens partiformand – det står sort på hvidt, at vi netop skal forhandle om både det faglige og det sociale efterslæb primo maj.
Karen Jespersen (V), 2007-10-03:
Men noget af det, jeg har bidraget til, er f.eks. lighed i sundheden; altså, jeg kan følge det, komme med ønsker og være med til at forme den forebyggelsesfond, der er, på 3 mia. kr., med en hurtigtarbejdende kommission, der skal se på øget lighed i sundheden.
Morten Bødskov (S), 2002-05-24:
Danmark er heldigvis et ganske trygt land at leve i, og det er glædeligt, at kriminaliteten generelt er faldet, men samfundet og kriminaliteten forandrer sig, og desværre har der i de seneste år været tegn på en uacceptabel stigning i grov vold og voldtægt.
Pia Adelsteen (DF), 2015-01-15:
Der er det, jeg så godt lige vil spørge den radikale ordfører, hvorfor det er helt i orden, at en økologisk landmand med økologisk opdrættede dyr gerne må gødske på de her arealer, det åbenbart var så vigtigt at få gødnings- og pesticidfri, når en konventionel landmand ikke må.
Hans Kristian Skibby (DF), 2005-05-17:
Det er selvfølgelig noget, vi gør ud fra en sikkerhedsmæssig synsvinkel, hvor det jo, som Venstres ordfører klart sagde, er sådan, at hvis man går ud i en situation, som man gør i Irak, og så ikke er villig til at sætte ind og sige, at man bliver, til missionen er gennemført, så står man rent sikkerhedsmæssigt i en vanskeligere situation, hvor folk jo måske kunne foranlediges til at være lidt søde og rare, mens man er der, og når så man forlader landet efter den periode, som Socialdemokrater og De Radikale kunne finde passende, ja, så opstår problemerne igen, og så skal man altså i gang igen.
Peter Skaarup (DF), 2001-01-09:
Altså jeg må indrømme, at jeg godt kunne ønske mig, og jeg tror også, at mange af de mennesker, der har været af sted, soldater, nødhjælpsarbejdere og andre samt familier til de mennesker, der har været af sted, kunne ønske sig, at der kom lidt mere klare svar fra ministerens side.
Peder Hvelplund (EL), 2025-05-13:
Udfordringen er lidt, at selv om man laver pakkeforløb, kan man jo godt risikere, at dem, der kommer til at benytte sig af pakkeforløbene, er de mest ressourcestærke, og at det så igen kommer til at betyde, at det her reelt set kommer til at øge uligheden i stedet for.
Carolina Magdalene Maier (ALT), 2017-10-27:
Jeg ved godt, at det ikke er et klinisk forsøg, men alt andet lige, hvis man følger patienterne på nogle selvvurderede helbredsvirkninger, kan man få nogle indikationer, som ikke vægtes lige så tungt, som når vi snakker klinisk evidens, men som dog alligevel godt kan betyde noget i det samlede billede, når forsøgsordningen er slut.
Jesper Langballe (DF), 2003-12-03:
Til sidst vil jeg lige sige, at vi kan skændes til dommedag om, hvem det er af os, der har indgået en aftale med integrationsministeren, som kan sidde dernede og grine af hele den tummel, men sagen er jo den, at vi havde siddet i 4-5 timer henne i Holbergsgade, og embedsmændene løb ud og ind og lavede nye koncepter, og tingene flyttede sig, og lige bagefter - det kunne man simpelt hen se i fjernsynet, for der var stillet et tv-kamera op ved siden af fru Anne-Marie Meldgaard - ringede telefonen: Vi har en aftale med Dansk Folkeparti.
Yvonne Herløv Andersen (CD), 1998-10-28:
Adgangen til uddannelsen, til hjemmet, til arbejdspladsen og adgangen til alt det, der for en ikkehandicappet er en selvfølge - det er dét, vi fra politisk hold skal sætte igennem bliver indrettet anderledes, anderledes brugbart, så alle får mulighed for at indrette sig efter lyst og evner.
Morten Helveg Petersen (RV), 2003-11-20:
Jeg skal blot bede Venstres ordfører om at konstatere heroppefra, at alle muligheder ikke var udtømte, inden 4 af FN's Sikkerhedsrådsmedlemmer ud af 15 mente, det var påkrævet med en militær intervention på det tidspunkt.
Christian H. Hansen (DF), 1999-01-27:
Jeg er selv en stor drikker af økologisk mælk bl.a. Men var det ikke mest rimeligt, og vil hr. Keld Albrechtsen ikke bekræfte mig i, at der skal være begge muligheder, så derfor er man nødt til at lave en lovgivning, hvor der er plads til begge former for landbrug.
Lars Løkke Rasmussen (V), 2008-11-19:
Jeg har lige haft et møde med KL's formand, og jeg kan jo se på de budgetter, som kommunerne har vedtaget, at det sådan set kniber med at få kommunerne til at prioritere det her område, for kommunerne har foreløbig kun budgetteret med at bruge 5,3 mia. kr. på det her område.
Morten Østergaard (RV), 2008-02-27:
Men det er jo mærkeligt, når man i et svar til mig, som danner baggrunden for det spørgsmål, vi nu har i dag, fra ministeriets side har oplyst, at man ønsker at gentage opfordringen til FN om at indstille irakere til genbosætning i Danmark. Man må jo spørge sig selv, at hvis det er den danske lovgivning, der forhindrer, at Danmark kan bidrage til løsningen af den humanitære katastrofesituation, der er i de irakiske nærområder, hvad har ministeren så overhovedet af berettiget forventning til, at den opfordring i år skulle føre til, at vi i større grad kunne bidrage til at løse den her problemstilling?
Carsten Hansen (S), 2015-05-20:
Jeg kan nævne, at regeringen har taget en række forskellige initiativer, som skal forbedre de unges boligsituation: Vi har i 2012 nedsat den kommunale andel af udgiften til nye ungdomsboliger – hr. Eigil Andersen ved, at det er det, vi kalder grundkapitalen – fra 14 til 10 pct. frem til udgangen af 2016.
Kristian Pihl Lorentzen (V), 2013-01-30:
For når man begynder at sænke priserne uden for myldretiden – hvor der jo i sagens natur ikke er ret mange der rejser; det er derfor, det ikke er myldretid – så kunne det jo godt tænkes, at der kunne være en og anden, som følte sig taget ved næsen, netop fordi man går ud og sænker prisen uden for myldretiden.
Eva Kjer Hansen (V), 2005-04-26:
For som jeg var inde på, vil det nogle steder være for uambitiøst at bruge dette måltal, og andre steder det modsatte, så jeg synes, at det er vigtigt, at de går i gang med et konkret arbejde på virksomhederne, ud fra hvad det er, de vil sætte sig som mål det pågældende sted.
Troels Lund Poulsen (V), 2010-11-26:
Når det så er sagt, blev der også rejst et spørgsmål om, hvor sagen er i forhold til Europa-Kommissionen, og til det kan jeg sige, at Europa-Kommissionen jo ikke har givet endelig accept af, at lovforslaget kan træde i kraft, og derfor har jeg heller ikke kunnet sætte det i kraft på nuværende tidspunkt, men jeg kan oplyse, at der den 10. december bliver holdt møde med Kommissionen om sagen vedrørende spil, og det får selvfølgelig også betydning for, hvordan og hvorledes fremtiden bliver, og hvornår det lovforslag, som Folketinget har vedtaget – og også det her lovforslag, når det forhåbentlig bliver vedtaget – så kan sættes i kraft.
Mette Abildgaard (KF), 2023-05-16:
For jeg synes, der er noget uærligt i, at når man tager debatten op til et folketingsvalg i forsamlingshusene ude lokalt, så sender man sjovt nok altid lige den lokale socialdemokrat, som går ind for det modsatte af, hvad partitoppen herinde på Christiansborg mener.
Mattias Tesfaye (S), 2020-01-22:
Det er en måde, som man inden for rammerne af velfærdsstaten og den lovgivning, der gælder, håndterer, at der er nogle, der ønsker at blive mødt med religiøse særhensyn, men hvor velfærdsstaten også får sagt lidt mere tydeligt: Her er det demokratiet og de fælles spilleregler, der gælder, og vi begynder ikke at indrette alle andre livsvilkår efter religiøse særhensyn.
Torsten Gejl (ALT), 2024-04-23:
Så så jeg, at stort set alle de europæiske lande, som har ratificeret eller har inkorporeret børnekonventionen, også har en forvaltningsdomstol, og så kom jeg til at tænke på, at i Danmark har vi ikke en forvaltningsdomstol, som kan stoppe bl.a. kommunerne i at lave fejl, og vi har heller ikke inkorporeret børnekonventionen, og så begynder det at gå op for mig, at der nok er nogle grunde til, vi har så ufattelig stor retsløshed i Danmark på mange områder, ikke kun børneområdet.
Christian Poll (ALT), 2019-04-04:
Jeg synes, det er meget bekymrende, at vi nu har en aftale, som rækker så langt frem, som den gør, fordi klimaforskningen jo netop siger, at vi bliver nødt til at lade 80 pct. blive i jorden, hvilket vil sige, at vi kun kan hive 20 pct. af de kendte reserver op.
Frode Sørensen (S), 2001-05-10:
Der er mange forhold, der spiller en afgørende rolle for afgørelsen af, hvilke brændsler og brændstoffer der er mest hensigtsmæssige at benytte til henholdsvis opvarmning og motordrift, set ud fra såvel en rent miljømæssig synsvinkel som set ud fra et samlet samfundsmæssigt synspunkt.
Egil Møller (DF), 2001-02-02:
For at skabe øget interesse i landets kommuner skal staten betale hele indskuddet på 14 pct. af grundkapitalen. Når det drejer sig om de selvejende institutioner, skal staten dog kun betale 10½ pct. af anskaffelsessummen, og i begge tilfælge betaler den enkelte beboer 2 pct. Såfremt forslaget vedtages, vil samfundet få en merudgift på ca. 900 mio. kr., og de yngre handicappede vil dermed få forbedret deres livsvilkår.
Line Barfod (EL), 2004-10-07:
Og hvis folk ikke skal være utrygge og bange, så ville det jo være så nemt for fru Pia Kjærsgaard at sige, at fru Pia Kjærsgaard og Dansk Folkeparti gerne vil give de offentligt ansatte den sikkerhed og garantere, at man på de tre spørgsmål, som Forbundet af Offentligt Ansatte stiller fra deres kongres i dag, vil kunne svare: Ja, I er sikret ordentlige løn- og arbejdsforhold, ja, I bliver ikke bare flyttet med opgaverne og sikret ansættelse dag et, I vil også kunne regne med at være ansat de næste dage.
Mikkel Dencker (DF), 2012-02-23:
Jeg kan egentlig også godt tænke mig, at ministeren – når han kommer på talerstolen om lidt – tager stilling til, hvordan lovforslaget her er i harmoni med EU's nærhedsprincip, som jo foreskriver, at en beslutning skal foretages så tæt på borgeren som muligt.
Hans Christian Schmidt (V), 2015-12-17:
Og hvis man skal gå ind på et område, hvor vi normalt aldrig kommer, nemlig arbejdsmarkedsområdet, og skal til at lovgive om arbejdsmarkedsforhold, så tror jeg, man skal udvise så store anstrengelser, som man kan, for at prøve at se, om man ikke kan finde hinanden i enighed.
Anita Knakkergaard (DF), 2010-12-02:
Det drejer sig bl.a. om, at der i de udsatte boligområder afsættes en ramme på 500 mio. kr. i alt i perioden 2011-2014 til finansiering af Landsbyggefondens andel af kapitaltilførslen vedrørende nedrivninger i udsatte boligområder.
Yvonne Herløv Andersen (CD), 1998-10-28:
Det er jo gået fra central administration, hvor spørgsmål vedrørende handicappedes forhold var samlet i én lov under ét ministerium, nemlig Socialministeriet, til, at man i dag i højere grad løser de problemer, et handicap giver, i det ministerium, problemet retter sig imod.